**Շաթու** ( ֆր.՝ Chatou ), քաղաք Ֆրանսիայում։

Աշխարհագրություն
----------------

Շաթու քաղաքը գտնվում է Ֆրանսիայի հյուսիսում՝ Իլ-դե-Ֆրանս երկրամասի Իվելին դեպարտամենտում, Փարիզից 10 կիլոմետր դեպի արևմուտք, Սենի ափին։ Այստեղ Սենի վրա գցված կամուրջը կապում է Իվելինը Օ դը Սեն դեպարտամենտի հետ։ Վարչականորեն քաղաքը մտնում է Սեն Ժերմեն ան Լե շրջանի կազմում ընդգրկված Շաթու կանտոնի մեջ։

Ժողովրդագրություն
-----------------

| Պատմական բնակչություն |
| --- |
| 

| Տարեթիվ | Բնակ․ | տ․ ±% |
| --- | --- | --- |
| 1793  | 1124 | —     |
| 1800  | 926 | −2.73% |
| 1806  | 984 | +1.02% |
| 1821  | 993 | +0.06% |
| 1831  | 955 | −0.39% |
| 1836  | 1027 | +1.46% |
| 1841  | 1100 | +1.38% |
| 1846  | 1200 | +1.76% |
| 1851  | 1292 | +1.49% |
| 1856  | 1422 | +1.94% |
| 1861  | 1804 | +4.87% |
| 1866  | 2662 | +8.09% |
| 1872  | 3194 | +3.08% |
| 1876  | 2956 | −1.92% |
| 1881  | 3382 | +2.73% |
| 1886  | 3921 | +3.00% |
| 1891  | 3580 | −1.80% |
| 1896  | 4171 | +3.10% |

 | 

| Տարեթիվ | Բնակ․ | տ․ ±% |
| --- | --- | --- |
| 1901  | 4514 | +1.59% |
| 1906  | 5483 | +3.97% |
| 1911  | 6532 | +3.56% |
| 1921  | 8036 | +2.09% |
| 1926  | 9757 | +3.96% |
| 1931  | 12 023 | +4.27% |
| 1936  | 11 861 | −0.27% |
| 1946  | 12 811 | +0.77% |
| 1954  | 15 338 | +2.28% |
| 1962  | 21 655 | +4.41% |
| 1968  | 22 619 | +0.73% |
| 1975  | 26 550 | +2.32% |
| 1982  | 28 437 | +0.99% |
| 1990  | 27 977 | −0.20% |
| 1999  | 28 588 | +0.24% |
| 2007  | 30 063 | +0.63% |
| 2012  | 30 585 | +0.34% |
| 2017  | 30 253 | −0.22% |

 |
| Աղբյուր՝ EHESS and INSEE (1968-2017) |

Պատմություն
-----------

Շաթուի տեղում բնակավայրեր են եղել դեռևս գալլերի և հռոմեացիների ժամանակներում։ Քաղաքն իր անունը ստացել է լատիներեն *Cattus (Կատվիկյան)* ազգանունից։ Շաթուի բնակիչներին ֆրանսերեն անվանում են կ*ատուվիեն*։ Բնակավայրն առաջին անգամ գրավոր հիշատակվել է Մերովինգների օրոք 691 թ. 14-րդ դարում այն պատկանել է Սեն-Դենի աբբայությանը, այնուհետև նորմանդական ազնվական *Մալե (Malet)* տոհմին։ 16-րդ դարում փոխանցվել է *Պորտեյլների* տոհմին, իսկ 1762 թվականին՝ *Անրի-Լեոնար Բերտենին*, որը Լյուդովիկոս XV-ի բարձրաստիճան պաշտոնյաներից էր։ 1050 թվականից ի վեր Շաթուի և Ռուեյլի միջև Սեն գետով լաստանավ է երթևեկել։ 1626 թվականին այստեղ կամուրջ է կառուցվել։

19-րդ դարում երկաթգծի ճյուղը Շաթուն կապել է Փարիզի հետ։ Քաղաքն սկսել է աճել, և նրա շրջակայքում կառուցվել են փարիզցի մեծահարուստների բազմաթիվ ամառային վիլլաներ։ 19-րդ դարի 2-րդ կեսին Շաթուն դարձել է իմպրեսիոնիստ գրողների և նկարիչների՝ Գի դը Մոպասանի, Ա. Սիսլեյի, Բ. Մորիզոյի, Կլոդ Մոնեի, Օգյուստ Ռենուարի սիրած այցելավայրերից մեկը։ Ի հիշատակ այս վարպետների ստեղծագործական գործունեության՝ Շաթուի մոտ գտնվող կղզին անվանվել է *Իմպրեսիոնիստների կղզի*։ Այն նկարիչները, ովքեր իրենց էսքիզներն ստեղծելու համար ընտրել էին Սենի ափերը և այս կղզին, նրա վրա տեղակայված *Ֆոռնուազի տուն* կոչվող պանդոկի մշտական այցելուներից էին, պանդոկ, որը մտել է իմպրեսիոնիստական շարժման պատմության մեջ։ Շաթուում են ստեղծվել Օ. Ռենուարի, Անդրե Դերենի, Մորիս լը Վլամինկի և այլ նկարիչների բազմաթիվ հրաշալի նկարներ։ Այդ գործերի մի մասը ներկայումս պահվում է աշխարհի խոշորագույն արվեստի թանգարաններում։

Պատկերասրահ
-----------

* Նոտր Դամ եկեղեցինՆոտր Դամ եկեղեցին
* Եկեղեցու ճակտոնըԵկեղեցու ճակտոնը
* Երկաթուղային կայարանըԵրկաթուղային կայարանը
* Փարիզյան Դեֆանս թաղամասը Շաթուի բարձունքիցՓարիզյան Դեֆանս թաղամասը Շաթուի բարձունքից
* Maison Fournaise պանդոկըMaison Fournaise պանդոկը
* Maison Fournaise պանդոկի մի անկյունըMaison Fournaise պանդոկի մի անկյունը
* Օգյուստ Ռենուարի «Թիավարների նախաճաշը» կտավըՕգյուստ Ռենուարի «Թիավարների նախաճաշը» կտավը
* Օգյուստ Ռենուարի «Նավավարների ճաշը Սենի ափին» կտավըՕգյուստ Ռենուարի «Նավավարների ճաշը Սենի ափին» կտավը

 Օ.Ռենուար. Ալֆոնսինա Ֆոռնուազի դիմանկարը, 1879 թ. ( Օրսեի թանգարան, Փարիզ)

Ծանոթագրություններ
------------------

1. ↑  Code officiel géographique
2. ↑  Populations légales 2021 — The National Institute of Statistics and Economic Studies, 2023.
3. ↑  Base officielle des codes postaux — La Poste, 2018.
4. ↑  Cassini-Ehess|8847|Chatou
5. ↑  Population en historique depuis 1968, INSEE

Արտաքին հղումներ
----------------

* Պաշտոնական կայք(Ֆրանսերեն) **Ստուգված է**

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Շաթու» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | GeoNames · INSEE |
|  |
| Բառարաններ և հանրագիտարաններ | Բրիտանիկա · Մեծ կատալոնական |
|  |
| Չափորոշչային վերահսկողություն | BNF: 15275925p · GND: 4278410-4 · LCCN: n81133914 · VIAF: 154784349 · WorldCat VIAF: 154784349 |

 |